#MeToo’র প্রতিবাদ হিসেবে পরিচালক সুভাষ ঘাইয়ের বিরুদ্ধে ধর্ষণের অভিযোগ উঠেছিল আগেই। অভিযোগটি করেছিলেন নাম প্রকাশ্যে অনিচ্ছুক এক নারী। তার অভিযোগ, মদের সঙ্গে ঘুমের ওষুধ মিশিয়ে অচেতন করে পরিচালক তাকে ধর্ষণ করেছিলেন। সম্প্রতি নতুন আরো একটি অভিযোগ জমা পড়েছে সেই সুভাষ ঘাইয়ের নামে। শনিবার রাতে তার বিরুদ্ধে যৌন হেনস্তার লিখিত অভিযোগ দায়ের করেছেন কেট শর্মা নামের এক উঠতি অভিনেত্রী। অভিযোগের তদন্তও শুরু করেছে পুলিশ।